– Ռուսական եւ նաեւ միջինասիական երկրների արխիվները մեզ համար բաց են: Մեր վերջին գործուղման ընթացքում Մոսկվայում նաեւ համաձայնագիր ստորագրեցինք Ռուսաստանի, Տաջիկստանի պատմագիտության ինստիտուտի, Մոլդովայի, Ուկրաինայի, Բելառուստի հետ եւ այնտեղ հատուկ կետ է նշված` փաստաթղթերի հայտնաբերման եւ փոխանակման: Իսկ Կարսի պայմանագրի հետ կապված, ուղղակի, կարող եմ ասել, որ շատ է գրվել եւ ինքս էլ հեղինակ եմ մի աշխատության: Այո, Կարսի պայմանագրի մասին երբեմն բարձրաձայնվում է, բայց սա քաղաքական խնդիր է: Իսկ պատմաբաններս նշում ենք, որ Կարսի պայմանագիրը պարտադրվել է հայկական կողմին, այն բխում է Մոսկվայի 1921 թվականի մարտի 16-ի ոչ օրինական պայմանագրից, եւ Հայաստանն այդ պայմանագրի նկատմամբ որեւիցե իրավական պարտավորություն չունի: